Laat sy Liefde jou Lei: Hy bly lief vir jou! - www.bybelkennis.co.za
by Mitch Kalp · Published 13/03/2013 · Updated 28/09/2014
Laat sy Liefde jou Lei: Hy bly lief vir jou! – Milanie Vosloo
Hy blý lief vir jou!
…want ons hoop is op die lewende God wat die Verlosser is van alle mense, en veral van dié wat glo. 1 Timoteus 4:10b
“My enigste troos in lewe en dood is dat ek aan Jesus Christus behoort. Met sy kosbare bloed het Hy my vrygekoop – dis my anker, my vaste hoop …”*, sing ons soms.
Ons geloof is nie elke dag ewe sterk nie. Daar’s tye wanneer ons wonder of dit die moeite werd is om vas te staan in ons geloofswaarhede. Daar is ook dié kere wanneer dit regtig sleg met ons gaan en dit voel of níks wil uitwerk nie. En dan is daar stadiums wanneer ons wonder of God se liefde vir ons dalk getaan het..
Wanneer jy van tyd tot tyd hierdie vrae vra, is daar ten minste twee onweerlegbare bronne wat aan jou die onwrikbare waarheid sal bring: Die Woord en die stem van die Heilige Gees in jou hart. Die Skrif sal jou op vele plekke verseker dat God jou nooit uit sy hand sal laat nie, dat niks jou van sy liefde vir jou kan skei nie en dat Hy tot in der ewigheid getrou aan jou sal wees. En die Gees? Hy sal hierdie wete in jou hart bevestig deur aan jou vrede te gee!
Mag jy vandag opnuut jubel: “Ek behoort aan die Here. Niks sal my ooit van Hom kan skei. Met sy kosbare bloed het Hy my vrygekoop, dis my anker, my vaste hoop.”*
U ís my anker en vaste hoop, Vader!
*My enigste troos (292) uit: Die Liedboek
by Mitch Kalp · Published 02/08/2011 · Last modified 28/09/2014
by Mitch Kalp · Published 26/07/2011 · Last modified 28/09/2014